મુંબઈ: કોમ્પ્યુટરાઈઝ્ડ ડિજિટલ સહીવાળો સાતબારા આપનાર મહારાષ્ટ્ર દેશનું પ્રથમ રાજ્ય છે. અત્યાર સુધી 8 લાખ સાતાબારા ડિજિટલ સહીથી તૈયાર થયા હોઈ આગામી 1 ઓગસ્ટ સુધી રાજ્યના તમામ અઢી કરોડ ઉતારા ડિજિટલ સહીવાળા કરવામાં આવશે એવી ઘોષણા મુખ્યમંત્રી દેવેન્દ્ર ફડણવીસે કરી હતી. સાતબારા ડિજિટાઈઝેશનના કારણે જમીનના નોંધણી વ્યવહારમાં થતા ભ્રષ્ટાચાર પર અંકુશ આવવાનો હોઈ સંપૂર્ણ પ્રક્રિયા અત્યંત પારદર્શક થશે એમ પણ તેમણે જણાવ્યું હતું.